ପୁରୁଷ ହକି ବିଶ୍ୱକପର ୧୪ତମ ସଂସ୍କରଣ ଭୁବନେଶ୍ୱରରେସ୍ଥିତ କଳିଙ୍ଗ ଷ୍ଟାଡିୟମରେ ଅନୁଷ୍ଟିତ ହୋଇଥିଲା । ଏହି ପ୍ରତିଯୋଗିତା ୨୮ ନଭେମ୍ବରରୁ ୧୬ ଡିସେମ୍ବର ୨୦୧୮ ପର୍ଯ୍ୟନ୍ତ ଚାଲିଥିଲା । ଏହାର ଉଦଘାଟନ ଉତ୍ସବ ୨୭ ନଭେମ୍ବରରେ ଜାକ ଯମକର ସହ ସମାପ୍ତ ହୋଇଛି । ଉଦଘାଟନୀ ଉତ୍ସବରେ ଶାହରୁଖ ଖାନ, ମାଧୁରୀ ଦୀକ୍ଷିତ ଏବଂ ଏ.ଆର ରହମାନ ଯୋଗ ଦେଇଥିଲେ । ଏଥି ସହ ଭାରତର ସବୁଠାରୁ ବଡ଼ ଡ୍ରୋଣ ଉଡାଣ ପ୍ରଦର୍ଶିତ ହୋଇଥିଲା । ପ୍ରତିଯୋଗୀତାଟିର ପଦ୍ଧତି ଅଂଶଗ୍ରହଣ କରୁଥିବା ୧୬ ଜଣ ଦଳକୁ ଚାରୋଟି ବିଭାଗରେ ବଣ୍ଟନ କରାଯାଇଅଛି । ପ୍ରତ୍ୟେକ ଦଳ ନିଜ ବିଭାଗରେ ଥିବା ଅନ୍ୟ ଦଳଗୁଡ଼ିକ ସହ ଥରେ ଥରେ ଖେଳିବେ । ପ୍ରତି ବିଭାଗରେ ପ୍ରଥମ ସ୍ଥାନ ଦାଖଲ କରିଥିବା ଦଳ କ୍ୱାର୍ଟର ଫାଇନାଲକୁ ଯିବେ । ଅନ୍ୟପକ୍ଷରେ ପ୍ରତି ବିଭାଗରେ ଦ୍ୱିତୀୟ ଏବଂ ତୃତୀୟ ସ୍ଥାନ ଅଧିକାର କରିଥିବା ଦଳଗୁଡ଼ିକ କ୍ରସ ଓଭର ଖେଳିବେ । ସେଠାରେ ଏକ ସିଙ୍ଗଲ ଏଲିମିନେସନ ପ୍ରତିଯୋଗିତା ହେବ । ଯେଉଁଠାରେ ହାରିଲାମାତ୍ରକେ ବିଶ୍ୱକପ ଦୌଡରୁ ଦଳଟି ବାଦ ପଡ଼ିଯିବ । ବିଶ୍ୱ ହକିର ୧୬ଟି ରାଷ୍ଟ୍ରକୁ ନେଇ ୧୯ ଦିନ ଧରି ଖେଳାଯିବାକୁ ଥିବା ପ୍ରତିଯୋଗିତାରେ ମୋଟ ୩୬ଟି ମ୍ୟାଚ ଖେଳାଯିବ। ନଭେମ୍ବର ୨୮ରୁ ଡିସେମ୍ବର ୯ ପର୍ଯ୍ୟନ୍ତ ମୋଟ ୨୪ଟି ଲିଗ୍‍ ମ୍ୟାଚ ଖେଳାଯିବ। ଡିସେମ୍ବର ୧୦ ଓ ୧୧ରେ ୪ଟି କ୍ରସ ଓଭର ମ୍ୟାଚ ଖେଳାଯିବାବେଳେ ୧୨ ଓ ୧୩ରେ କ୍ୱାର୍ଟର ଫାଇନାଲ ମ୍ୟାଚ ଖେଳାଯିବ। ୧୫ରେ ୨ଟି ସେମିଫାଇନାଲ ଓ ୧୬ରେ ୩ୟ ସ୍ଥାନ ଓ ଫାଇନାଲ ମ୍ୟାଚ ଖେଳାଯିବ। ନିଲାମୀ ମାର୍ଚ୍ଚ ୨୦୧୩ ମସିହାରେ ଏହି ୨୦୧୮ ପୁରୁଷ ବିଶ୍ୱକପ ନିମିତ୍ତ ଅଷ୍ଟ୍ରେଲିଆ, ବେଲଜିୟମ, ଭାରତ, ମାଲେସିଆ ଏବଂ ନିଉଜିଲାଣ୍ଡ ନିଲାମୀ ଧରିଥିଲେ । ବିଭିନ୍ନ କାରଣବଶତଃ ବେଲଜିୟମ ଏବଂ ଅଷ୍ଟ୍ରେଲିଆ ଏହି ନିଲାମୀ ଦୌଡରୁ ବାହାରିଯାଇଥିଲେ । ୭ ନଭେମ୍ବର ୨୦୧୩ ମସିହାରେ ଏକ ଭବ୍ୟ ସମାରୋହରେ ଭାରତରେ ଏହି ପ୍ରତିଯୋଗିତା ହେବ ବୋଲି ଘୋଷଣା କରାଯାଇଥିଲା । ଯୋଗ୍ୟତା ଅର୍ଜନ ନିମ୍ନରେ କେଉଁ ଦଳ କିଭଳି ଯୋଗ୍ୟତା ଅର୍ଜନ କଲେ ତାହା ଦର୍ଶାଯାଇଛି । ^1   ଭାରତ ଉଭୟ ଅୟୋଜନକାରୀ ଦେଶ ଏବଂ ମହାଦେଶୀୟ ବିଜୟୀ ଦଳ ଭାବରେ ଯୋଗ୍ୟତା ଅର୍ଜନ କରିଥିଲା । ତେଣୁ ସେହି କୋଟାରେ ଚୀନକୁ ଯୋଗ୍ୟତା ମିଳିଥିଲା । ଚୀନ ପ୍ରଥମ ଥର ପାଇଁ ଏହି ପୁରୁଷ ବିଶ୍ୱକପ ହକି ପ୍ରତିଯୋଗିତା ଖେଳିବା ଲାଗି ଯୋଗ୍ୟତା ହାସଲ କରିଛି । ଟିକଟ ବିକ୍ରି କଳିଙ୍ଗ ଷ୍ଟାଡ଼ିୟମ ହକି କମ୍ପେ୍ଲକ୍ସର ଗ୍ୟାଲେରି ସଂପ୍ରସାରଣ କରାଯାଇ ଦର୍ଶକଙ୍କ ସଂଖ୍ୟା ୨୦ ହଜାରକୁ ବୃଦ୍ଧି କରା ଯାଇଥିବା ବେଳେ ସାଧାରଣ ଦର୍ଶକଙ୍କ ଲାଗି ୧୫ ହଜାର ଟିକଟ ବିକ୍ରି କରାଯିବ । ଲିଗ୍‍, କ୍ରସ୍‍ ଓଭର ଓ କ୍ୱାର୍ଟରଫାଇନାଲ ମ୍ୟାଚ ଟିକଟ ମୂଲ୍ୟ ପୂର୍ବ ଷ୍ଟାଣ୍ଡ- ୨୦୦ ଟଙ୍କା ଉତ୍ତର ଷ୍ଟାଣ୍ଡ -୧୦୦ ଟଙ୍କା ଦକ୍ଷିଣ ଷ୍ଟାଣ୍ଡ- ୧୦୦ ଟଙ୍କା ସେମିଫାଇନାଲ ଓ ଫାଇନାଲ ମ୍ୟାଚ୍‌ର ଟିକଟ ମୂଲ୍ୟ ପୂର୍ବ ଷ୍ଟାଣ୍ଡ- ୨୫୦ ଟଙ୍କା ଉତ୍ତର ଷ୍ଟାଣ୍ଡ -୧୫୦ ଟଙ୍କା ଦକ୍ଷିଣ ଷ୍ଟାଣ୍ଡ-୧୫୦ ଟଙ୍କା ପ୍ରଚାର ଓ ପ୍ରସାର ଓଡ଼ିଶା ରାଜ୍ୟ ସରକାରଙ୍କ ପକ୍ଷରୁ  ମାଇ ହାର୍ଟ ବିଟ୍‍ସ ଫର୍‍ ହକି  କାର୍ଯ୍ୟକ୍ରମ ଏବଂ  ସକାଳେ ଓଡ଼ିଶା, ସନ୍ଧ୍ୟାରେ ହକି - ଏହି ସ୍ଲୋଗାନ୍‍ ନେଇ ଭାରତର ବଡ଼ ବଡ଼ ସହରଗୁଡିକ ସହ, ସିଡ୍‍ନୀ, ମ୍ୟୁନିକ୍‍, ଲଣ୍ଡନ ସହରଗୁଡ଼ିକରେ ପ୍ରଚାର ଓ ପ୍ରସାର ଚାଲୁଅଛି । ବିଶ୍ୱକପ୍‍ର ମାସ୍କଟ୍‍  ଓଲି କୁ ପୁରୀ ବେଳାଭୂମିରେ ଉନ୍ମୋଚନ କରାଯାଇଥିଲା । ଭୁବନେଶ୍ୱରର ୟୁନିଟ-୨ ମାର୍କେଟ ବିଲ୍ଡିଂରେ ୮ ଫୁଟ ଉଚ୍ଚତା ବିଶିଷ୍ଟ ଏକ ବିଶ୍ୱକପ୍‌ ଟ୍ରଫି ପ୍ରତିକୃତି ୧୬ ଅକ୍ଟୋବରରେ ଉନ୍ମୋଚିତ ହୋଇଥିଲା । ପ୍ରସ୍ତୁତି ପର୍ଯ୍ୟାୟ ପ୍ରତି ଦଳକୁ ପିଏସ୍‍ଓ ଓ ପେଟ୍ରୋକଲ ଅନୁଯାୟୀ ସୁରକ୍ଷା ବ୍ୟବସ୍ଥା ଯୋଗାଇ ଦିଆଯିବ। କ୍ଲୋଜ ସର୍କିଟ କ୍ୟାମେରା, ଡ୍ରୋନ୍ କ୍ୟାମେରା ଉପଯୋଗ ହେବାସହ କ୍ୟୁଏଟି ଷ୍ଟ୍ରାଇକିଂ ଫୋର୍ସ ମୁତୟନ କରାଯିବ । ପଶ୍ଚିମ ଓଡ଼ିଶା କାରିଗରୀମାନଙ୍କଦ୍ୱାରା ଇକତ ହସ୍ତଶିଳ୍ପ ଓ ଡ୍ରୋକ୍ରା, କଟକ କାରିଗରୀମାନଙ୍କଦ୍ୱାରା ତାରକସୀ କାରୁକାର୍ଯ୍ୟ ଓ ନବରଙ୍ଗପୁର କାରିଗରୀମାନଙ୍କଦ୍ୱାରା ଲାଖ କାର୍ଯ୍ୟ ପ୍ରସ୍ତୁତ କରାଯିବ। ଉକ୍ତ ହସ୍ତଶିଳ୍ପକୁ ଉପହାର ଖେଳାଳି, ଅଫିସିଆଲ ଓ ସ୍ୱତନ୍ତ୍ର ପ୍ରତିନିଧିମାନଙ୍କୁ ପ୍ରଦାନ କରାଯିବ । ପାନ୍ଥନିବାସଠାରେ ଆୟୋଜିତ ହୋଇଥିଲା ହକି ବିଶ୍ୱକପ ଜାତୀୟ ସ୍ତରୀୟ ଚିତ୍ରକଳା ଶିବିର, ଏଥିରେ ସ୍ଥାନ ପାଇଥିବା ଚିତ୍ରକଳାଗୁଡିକୁ ବିଶ୍ୱକପ ସମୟରେ ପ୍ରଦର୍ଶିତ କରାଯିବ । ବିଶ୍ୱକପ ସମୟରେ ବଡ଼ ଏଲଇଡି ମାଧ୍ୟମରେ ଦର୍ଶକ ଫ୍ୟାନ ପାର୍କରେ ମ୍ୟାଚର ସିଧା ପ୍ରସାରଣ ଦେଖିବା ସହିତ ପୁରସ୍କାର ମଧ୍ୟ ହାସଲ କରିବାର ସୁଯୋଗ ରହିଛି । ବିଶ୍ୱକପ୍ ଉଦଘାଟନୀ ସମାରୋହରେ ହିନ୍ଦୀ ଚଳଚ୍ଚିତ୍ର ନାୟକ ଶାହରୁଖ ଖାନ୍ ଯୋଗ ଦେବେ । ବିଶ୍ୱକପର ମୁଖ୍ୟ ସଙ୍ଗୀତ ଏଆର୍ ରହମାନ୍ ପ୍ରସ୍ତୁତ କରିଛନ୍ତି । ଉଦଘାଟନ ସମାରୋହ ୨୭ ନଭେମ୍ବରରେ ହକି ବିଶ୍ୱ କପ କଳିଙ୍ଗ ଷ୍ଟାଡିୟମରେ ଉଦଘାଟିତ ହୋଇଥିଲା । ଏହି ସମାରୋହରେ ବହୁ ମାନ୍ୟଗଣ ବ୍ୟକ୍ତି ଯଥା ବଲିଉଡ କଳାକାର, ପୁରାତନ ୧୯୭୫ ବିଶ୍ୱକପ ବିଜେତା ଇତ୍ୟାଦି ଯୋଗ ଦେବା ସହ, ଭାରତର ସବୁଠାରୁ ବଡ଼ ଡ୍ରୋଣ ଉଡାଣ ପ୍ରଦର୍ଶିତ ହୋଇଥିଲା । ଫଳାଫଳ ୨୭ ଫେବୃୟାରୀରେ କାର୍ଯ୍ୟକ୍ରମ ସାରଣୀ ପ୍ରକାଶ ପାଇଥିଲା ।